ສາທາລະນະ​ລັດ ປະຊາທິປະ​ໄຕ ປະຊາຊົນ​ລາວ

ສັນຕິພາບ ​ເອກະລາດ ປະຊາທິປະ​ໄຕ ​ເອກະ​ພາບ ວັດທະນະ​ຖາວອນ

 -------//------

**ຄຳ​ຖາມ​ເຈາະ​ຈີ້ມປະກອບຄຳເຫັນຕໍ່ກອງປະຊຸມ**

**ວຽກງານຄຸ້ມຄອງສຳມະໂນຄົວ - ກໍ່ສ້າງຮາກຖານ**

**ທົ່ວແຂວງ ປີ 2016 ແລະ ທິດທາງແຜນການປີ 2017**

 ເພື່ອເຮັດໃຫ້ກອງປະຊຸມ ໄດ້ຮັບການປະກອບຄຳຄິດ ຄຳເຫັນຈາກບັນດາທ່ານຜູ້ແທນທີ່ມີລັກສະນະຈຸດສຸມ,ມີວິທະຍາສາດ, ສອດຄ່ອງກັບຄວາມເປັນຈິງ ຂອງຈຸດພິເສດແຕ່ລະທ້ອງຖີ່ນກໍ່ຄືວິຊາສະເພາະ ແລະ ບໍ່ແກ່ຍາວເວລາ, ສະນັ້ນ : ຄະນະຮັບຜິດຊອບ ຈຶ່ງວາງຄໍາຖາມເຈາະຈີ້ມໃຫ້ບັນດາທ່ານດັ່ງນີ້:

|  |  |
| --- | --- |
| 1 | **ເມືອງຫຼວງພະບາງ**1/. ການປັບປຸງ, ການຂື້ນທະບຽນ,ຄຸ້ມຄອງສໍາມະໂນຄົວ ແລະ ການສຶກສາອົບຮົມເປົ້າໝາຍມີຄືແນວໃດ?2/ການຈັດຕັ້ງປະຕິບັດວຽກງານປ້ອງກັນຄວາມສະຫງົບ,ການຄຸ້ມຄອງຄົນພັກເຊົາຊົ່ວຄາວ ຢູ່ໃນເມືອງຫຼວງພະບາງໄລຍະຜ່ານມາມີຄວມຫຍຸ້ງຍາກ,ສະດວກຄືແນວໃດ ? |
| 2 | **ເມືອງໂພນທອງ**1/. ສະພາບການເຄື່ອນຍ້າຍຂອງພົນລະເມືອງນັບທັງຄົນລາວແລະຊາວຕ່າງປະເທດມີຄືແນວໃດ ?2/. ການປະກອບກຳລັງປກສບໍລິການປະຊາຊົນໃຫ້ແຕ່ລະກຸ່ມບ້ານໄດ້ຈັດຕັ້ງປະຕິບັດຄືແນວໃດ ? |
| 3 | **ເມືອງນ້ຳບາກ**1/. ການສ້າງຄອບຄົວ ແລະ ບ້ານປ້ອງກັນຄວາມສະຫງົບດີ ເຮັດຄືແນວໃດ ?* ສາເຫດຂອງການສ້າງຄອບຄົວ ແລະ ບ້ານປ້ອງກັນຄວາມສະຫງົບດີ ຫຼ້າຊ້າມີຄືແນວໃດ ?
* ວິທີແກ້ໄຂຈະເຮັດຄືແນວໃດ ?
 |
| 4 | **ເມືອງງອຍ**1/. ການກໍ່ສ້າງຮາກຖານ, ປັບປຸງວຽກງານປ້ອງກັນຄວາມສະຫງົບ ຕິດພັນກັບການສ້າງຄອບຄົວ ແລະ ບ້ານ ປ້ອງກັນຄວາມສະຫງົບດີ ເຮັດຄືແນວໃດ ? * ການຄຸ້ມຄອງ ຄົນພັກເຊົາຊົ່ວຄາວໂດຍສະເພາະແມ່ນກຳມະກອນທີມາອອກແຮງງານຢູ່ໂຄງການສ້າງເຂື່ອນໄຟຟ້ານໍ້າອູ ຄືແນວໃດ ?
 |
| 5 | **ເມືອງໂພນໄຊ**1/. ການປັບປຸງ ປກສ ບໍລິການປະຊາຊົນ, ປກສ ບ້ານ ແລະ ການນຳໃຊ້ເງີນທີ່ໄດ້ປຸກລະດົມມາຈາກປະຊາຊົນເພື່ອຊື້ເຄື່ອງນຸ່ງ ( ເຄື່ອງແບບ ) ໃຫ້ ປກສບ້ານເຮັດຄືແນວໃດ ?2/. ການເຮັດໜ້າທີ່ວຽກງານປ້ອງກັນຄວາມສະຫງົບຢູ່ບ້ານເປົ້າໝາຍສາມສ້າງມີຄືແນວໃດ ? |
| 6 | **ເມືອງຊຽງເງີນ**1/. ຍົກໃຫ້ເຫັນບາງບົດຮຽນໃນການສ້າງຄອບຄົວ ແລະ ບ້ານປ້ອງກັນຄວາມສະຫງົບດີ ເຮັດຄືແນວໃດ ?2/. ການຝຶກອົບຮົມປກສບ້ານແລະການຊີ້ນຳ-ນຳພາດ້ານການເມືອງແນວຄິດໃຫ້ແກ່ກຳລັງປກສບໍລິການປະຊາຊົນມີຄືແນວໃດ ? |
| 7 | **ເມືອງພູຄູນ**1/. ການເກັບກູ້ ແລະ ແກ້ໄຂອາວຸດລາເນື້ອ ໄດ້ຈັດຕັ້ງປະຕິບັດຄືແນວໃດ ?* ວຽກງານ ປັບປຸງ ປກສ ບໍລິການປະຊາຊົນ, ປກສ ບ້ານ ຕິດພັນກັບການນຳພາ ປະຊາຊົນເຮັດວຽກງານສ້າງຄອບຄົວແລະບ້ານປ້ອງກັນຄວາມສະຫງົບດີເຮັດຄືແນວໃດ ?
 |

**🟏ໝາຍ​ເຫດ:** ສ່ວນເມືອງອື່ນແມ່ນໃຫ້ກະກຽມບົດປະກອບຄຳເຫັນ ຕາມໂຂງເຂດວິຊາສະເພາະວຽກງານຄຸ້ມຄອງສຳມະໂນຄົວ ແລະ ກໍ່ສ້າງຮາກຖານ, ໃນນັ້ນໃຫ້ເລັ່ງໃສ່ວິທີການສ້າງຄອບຄົວ ແລະ ບ້ານປ້ອງກັນຄວາມສະຫງົບດີ , ການປັບປຸງແບບແຜນວິທີເຮັດວຽກຂອງ ປກສ ບໍລິການປະຊາຊົນ ປກສ ບ້ານ ແລະ ປັບປຸງສຳມະໂນຄົວໃຫ້ສອດຄ່ອງຕາມຫຼັກການວິຊາສະເພາະ ( ປະທານກອງປະຊຸມຈະໃຫ້ເວລາ 20 ນາທີ ) ການ​ກະກຽມ​ປະກອບ​ຄຳ​ເຫັນ ​ຄວນ​ເອົາ​ໃຈ​ໃສ່​ບັນຫາ​ດັ່ງ​ນີ້:

1. ​ເວົ້າ​ເຖິງ​ບັນຫາ​ດ້ານ​ດີ​ໂດຍ​ຫຍໍ້, ຕີ​ລາຄາ​ດ້ານ​ອ່ອນ​ຄວາມ​ເປັນ​ຈິງ ​ແລະ ກະຈ່າງ​​ແຈ້ງ, ພ້ອມ​ນັ້ນຕ້ອງ

ເລັ່ງໃສ່​ວິທີ​ການ​ແກ້​ໄຂ​ຢ່າງ​ມີ​ວິທະຍາສາດ, ບົນ​ພື້ນຖານ​ຫຼັກການວິຊາ​ສະ​ເພາະ ​ແລະ ສອດຄ່ອງ​ກັບ​ຄວາມ​ເປັນ​ຈິງ​ຂອງ​ທ້ອງ​ຖີ່​ນ ຮາກ​ຖານ.

1. ຫຼີກ​ເວັ້ນການ​ເລົ່າຄືນ​ແບບ​ເປັນ​ບົດ​ສະຫຼຸບ, ຍ້ອງຍໍ​ດ້ານ​ດີ​ເກີນ​ຄວາມ​ເປັນ​ຈີ​ງ ​ແລະ ບໍ່​ມີ​ວິທີ​ການແກ້​

ໄຂ​ດ້ານອ່ອນຂໍ້ຄົງຄ້າງ.

1. ການ​ປະກອບ​ຄຳ​ເຫັນ​ຕ້ອງ​ເປັນ​ລາຍ​ລັກ​ອັກສອນ ພາຍຫຼັງປະ​ກອບ​ຄຳ​ເຫັນ​ແລ້ວ​ມອບ​ໃຫ້​ອາ​ນຸກຳມະ

ການກອງ​ປະຊຸມ ​ເພື່ອ​ສະຫຼຸບສັງ​ລວມ.

**ຫົວໜ້າຫ້ອງ​ຄຸ້ມ​ຄອງ​ສຳມະ​ໂນ​ຄົວ ແລະ ກໍ່ສ້າງ​ຮາກ​ຖານ**



ສາທາລະນະ​ລັດ ປະຊາທິປະ​ໄຕ ປະຊາຊົນ​ລາວ

ສັນຕິພາບ ​ເອກະລາດ ປະຊາທິປະ​ໄຕ ​ເອກະ​ພາບ ວັດທະນະ​ຖາວອນ

ŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒ

ກອງບັນຊາການ ປກສ ແຂວງຫຼວງພະບາງ

ຫ້ອງຄຸ້ມຄອງສຳມະໂນຄົວ - ກໍ່ສ້າງຮາກຖານ ເລກທີ........../ຫຄຖ

 ລົງວັນທີ.......................

**ແຈ້ງເຊີນ**

ເຖິງ : ປກສ ບໍລິການປະຊາຊົນ 09 ກຸ່ມເທດສະບານ, 2 ກຸ່ມ ບ້ານ 3 ສ້າງ, ເມືອງຫຼວງພະບາງ.

ເລື່ອງ : ເຂົ້າຮ່ວມກອງປະຊຸມປະຈຳປີ 2012 ຂອງຫ້ອງຄຸ້ມຄອງສໍາມະໂນຄົວ-ກໍ່ສ້າງຮາກຖານ.

- ອີງຕາມ ຂໍ້ຕົກລົງຂອງກອງບັນຊາການ ປກສ ແຂວງຫຼວງພະບາງ ສະບັບເລກທີ 1017 /ປຫຼບ, ລົງວັນທີ 30 / 04 / 2013 ວ່າດ້ວຍການອານຸມັດໃຫ້ຫ້ອງຄຸ້ມຄອງສຳມະໂນຄົວ-ກໍ່ສ້າງຮາກຖານ ເປີດກອງປະຊຸມສະຫຼຸບວຽກງານປະຈຳປີ 2012 ແລະ ທິດທາງແຜນການໃນປີ 2013.

- ອີງໃສ່ ການເຄື່ອນໄຫວຈັດຕັ້ງປະຕິບັດວຽກງານວິຊາສະເພາະ ຂອງຫ້ອງຄຸ້ມຄອງສໍາມະໂນຄົວ-ກໍ່ສ້າງຮາກຖານ ໃນໄລຍະໜຶ່ງປີຜ່ານມາ.

ຫ້ອງຄຸ້ມຄອງສຳມະໂນຄົວ - ກໍ່ສ້າງຮາກຖານ ຂໍຖືເປັນກຽດຮຽນເຊີນທ່ານ ຫົວໜ້າ ຫຼື ຮອງ ປກສ ບໍລິການປະຊາຊົນ ເຂົ້າຮ່ວມກອງປະຊຸມສະຫຼຸບວຽກງານ ປະຈຳປີ 2012 ແລະທິດທາງແຜນການ ປີ 2013 ຂອງຫ້ອງຄຸ້ມຄອງສຳມະໂນຄົວ-ກໍ່ສ້າງຮາກຖານ, ເຊິ່ງຈະໄດ້ຈັດຂື້ນໃນວັນທີ 23-24 / 05 / 2013, ເວລາ 7:30 ໂມງ ( ກຳນົດ 02 ວັນ ) **ທີ່ສະໂມສອນໃຫຍ່ກອງບັນຊາການ ປກສ ແຂວງຫຼວງພະບາງ.**

( ການນຸ່ງຖືເຄື່ອງແບບຊຸດນ້ອຍຕາມລະດູການ )

ສະນັ້ນ : ຫວັງຢ່າງຍິ່ງວ່າ ທ່ານຄົງຈະສະຫຼະເວລາອັນມີຄຸນຄ່າເຂົ້າຮ່ວມກອງປະຊຸມພວກເຮົາດ້ວຍ.

 **ຫ້ອງຄຸ້ມຄອງສຳມະໂນຄົວ-ກໍ່ສ້າງຮາກຖານ**



ສາທາລະນະ​ລັດ ປະຊາທິປະ​ໄຕ ປະຊາຊົນ​ລາວ

ສັນຕິພາບ ​ເອກະລາດ ປະຊາທິປະ​ໄຕ ​ເອກະ​ພາບ ວັດທະນະ​ຖາວອນ

ŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒ

ກອງບັນຊາການ ປກສ ແຂວງຫຼວງພະບາງ

ຫ້ອງຄຸ້ມຄອງສຳມະໂນຄົວ - ກໍ່ສ້າງຮາກຖານ ເລກທີ........../ຫຄຖ

 ລົງວັນທີ.......................

**ແຈ້ງເຊີນ**

ເຖິງ : ກອງບັນຊາການ ປກສ ເມືອງ, 12 ເມືອງໃນທົ່ວແຂວງ.

ເລື່ອງ : ເຂົ້າຮ່ວມກອງປະຊຸມສະຫຼຸບວຽກງານ ປະຈຳປີ 2012 ຂອງຫ້ອງຄຸ້ມຄອງສຳມະໂນຄົວ-ກໍ່

ສ້າງຮາກຖານ.

- ອີງຕາມ ຂໍ້ຕົກລົງຂອງກອງບັນຊາການ ປກສ ແຂວງຫຼວງພະບາງ ສະບັບເລກທີ 1017 /ປຫຼບ, ລົງວັນທີ 30 / 04 / 2013 ວ່າດ້ວຍການອານຸມັດໃຫ້ຫ້ອງຄຸ້ມຄອງສຳມະໂນຄົວ-ກໍ່ສ້າງຮາກຖານ ເປີດກອງປະຊຸມສະຫຼຸບວຽກງານ ປະຈຳປີ 2012 ແລະ ທິດທາງແຜນການປີ 2013.

- ອີງໃສ່ ການເຄື່ອນໄຫວຈັດຕັ້ງປະຕິບັດວຽກງານວິຊາສະເພາະ ຂອງຫ້ອງຄຸ້ມຄອງສໍາມະໂນຄົວ-ກໍ່ສ້າງຮາກຖານ ໃນໄລຍະໜຶ່ງປີຜ່ານມາ.

ຫ້ອງຄຸ້ມຄອງສຳມະໂນຄົວ - ກໍ່ສ້າງຮາກຖານ ຂໍຖືເປັນກຽດຮຽນເຊີນທ່ານ ກອງບັນຊາການ ປກສ ເມືອງ,

ເມືອງລະ 01 ທ່ານ, ຫົວໜ້າ ຫຼື ຮອງພະແນກຄຸ້ມຄອງສໍາມະໂນຄົວ - ກໍ່ສ້າງຮາກຖານ 01 ທ່ານ,ເຂົ້າຮ່ວມກອງປະ

ຊຸມສະຫຼຸບວຽກງານປະຈຳປີ 2012 ແລະທິດທາງແຜນການ ປີ 2013 ຂອງຫ້ອງຄຸ້ມຄອງສຳມະໂນຄົວ-ກໍ່ສ້າງຮາກຖານ, ເຊິ່ງຈະໄດ້ຈັດຂື້ນໃນວັນທີ 23-24 / 05 / 2013, ເວລາ 7:30 ໂມງ ( ກຳນົດ 02 ວັນ )

ສະຖານທີ່ຢູ່ **ສະໂມສອນໃຫຍ່ກອງບັນຊາການ ປກສ ແຂວງຫຼວງພະບາງ.**

( ການນຸ່ງຖືເຄື່ອງແບບຊຸດນ້ອຍຕາມລະດູການ ).

 **+ ໝາຍເຫດ :**

1. ບັນດາ ປກສ ເມືອງໃຫ້ກະກຽມບົດປະກອບຄຳເຫັນ ປະມານ 20 ນາທີ ຕາມຄຳຖາມເຈາະຈີມເຊິ່ງໄດ້ຂັດຕິດມາພ້ອມ.
2. ສະເພາະ 10 ເມືອງທີ່ນອນຄືນທາງໄກ ( ບໍ່ນັບເມືອງຫຼວງພະບາງ ແລະ ເມືອງຈອມເພັດ ) ຄ່າພັກເຊົາ, ອັດຕາກີນ ແລະ ນ້ຳມັນລົດເດີນທາງຂາກັບ ຫ້ອງຄຸ້ມຄອງສໍາມະໂນຄົວ - ກໍ່ສ້າງຮາກຖານ ຈະຄິດໄລ່ຕາມລະບຽບຂອງການເງີນ.

ສະນັ້ນ : ຫວັງຢ່າງຍິ່ງວ່າ ທ່ານຄົງຈະສະຫຼະເວລາອັນມີຄຸນຄ່າເຂົ້າຮ່ວມກອງປະຊຸມພວກເຮົາດ້ວຍ.

 **ຫ້ອງຄຸ້ມຄອງສຳມະໂນຄົວ-ກໍ່ສ້າງຮາກຖານ**

ສາທາລະນະ​ລັດ ປະຊາທິປະ​ໄຕ ປະຊາຊົນ​ລາວ

ສັນຕິພາບ ​ເອກະລາດ ປະຊາທິປະ​ໄຕ ​ເອກະ​ພາບ ວັດທະນະ​ຖາວອນ

**ບົດ​ປະກອບຄຳເຫັນ**

**ຕໍ່ກອງ​ປະຊຸມປະຈຳປີ 2012 ວຽກ​ງານ​ຄຸ້ມ​ຄອງ​ສຳມະໂນຄົວ - ກໍ່ສ້າງຮາກຖານ**

**ທົ່ວ​ແຂວງ​​ແລະ ທິດ​ທາງ​ແຜນການ​ປີ 2013**

ŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒŒ

 ຮຽນ : ທ່ານ ປະທານກອງປະຊຸມ.

 ຮຽນ : ບັນດາທ່ານຜູ້ແທນກອງປະຊຸມທີ່ຮັກແພງ.

 ມື້ນີ້ຂ້າພະເຈົ້າ ມີຄວາມຮູ້ສຶກພາກພູມໃຈເປັນຢ່າງຍິ່ງ ທີ່ໄດ້ຮັບອານຸຍາດຈາກຄະນະປະທານ

ກອງປະຊຸມຕາງໜ້າພະແນກ ຂື້ນປະກອບຄຳເຫັນຕໍ່ກອງປະຊຸມ, ໃນໂຂງເຂດວຽກງານຈົດທະບຽນ,ຄຸ້ມຄອງປະຫວັດ-ອອກບັດປະຈຳຕົວປະຊາຊົນພົນລະເມືອງລາວ.

 ກ່ອນອື່ນຂ້າພະເຈົ້າ ຂໍສະແດງຄວາມເຫັນດີເປັນເອກະພາບ ຕໍ່ບົດສະຫຼຸບ ແລະ ຄຳເຫັນຂອງບັນດາຜູ້ແທນໄດ້ປະກອບຄຳເຫັນມາແລ້ວນັ້ນ, ແຕ່ຂ້າພະເຈົ້າຂໍຍົກບາງບັນຫາດ້ານດີ, ດ້ານອ່ອນ ໃນໂຂງເຂດວຽກງານອອກບັດປະຈຳຕົວ:

**I. ດ້ານດີ:**

**- ບັນຫາທີ 1, ວຽກງານວິຊາສະເພາະ.**

1. **ພະນັກງານພວກເຮົາມີແນວຄິດຫຼັກໝັ້ນ, ອຸ່ນອ່ຽນຕໍ່ໜ້າທີ່ວຽກງານວິຊາສະເພາະ ທີ່ການ**

**ຈັດຕັ້ງ ພັກ-ລັດ ຂັ້ນເທິງມອບໝາຍ,** ເອົາໃຈໃສ່ເຄື່ອນໄຫວຕາມພາລະບົດບາດສິດໜ້າທີ ເຊິ່ງໜຶ່ງປີຜ່ານມາອອກບັດປະຈຳຕົວປະຊາຊົນພົນລະເມືອງຜູ້ທີ່ຈຳເປັນ ໃນການປະກອບເອກະສານຮັບໃຊ້ວຽກງານຕ່າງໆໄດ້: **7.647** ຄົນ, ຍິງ **2.805**ຄົນ ຄືດັ່ງບົດສະຫຼຸບທີ່ໄດ້ຜ່ານມາແລ້ວນັ້ນ**.**

**2. ໂດຍຜ່ານວຽກງານວິຊາສະເພາະດັ່ງກ່າວ ສາມາດເກັບກຳຂໍ້ມູນພື້ນຖານໄດ້ ພາກສ່ວນກຸ່ມຄົນບໍ່ດີຈຳນວນໜຶ່ງສວຍໃຊ້ຊ່ອງຫວ່າງ ລັກລອບປ້ອມແປງຂື້ນສຳມະໂນຄົວ ບໍ່ຖືກຕ້ອງຕາມລະບຽບກົດໝາຍ ນັບທັງຄົນລາວ ແລະ ຄົນຕ່າງປະເທດ,ພວກເຮົາໄດ້ສົມທົບກັບພາກສ່ວນກ່ຽວຂ້ອງກວດ**

**ກາແກ້ໄຂໄປຕາມຂະບວນການຍຸຕິທໍາ,ມີບາງກໍລະນີຄື:**

**-ສົມທົບກັບ ພະແນກຕ້ານການຄ້າມະນຸດ, ພະແນກກວດຄົນເຂົ້າ-ອອກເມືອງ ກວດກາແກ້**

**ໄຂຄົນໄທ 2 ຜົວເມຍ ( ຊື່ ທ້າວ ນັນທະວັດ ສັກດາພິທັກ ແລະ ນາງ ຊະນິຕາທັບອຽມ ) ມາເຄື່ອນໄຫວ ຕິດຕໍ່ພົວພັນເອົາປະຊາຊົນລາວໄປອອກແຮງງານຢູ່ ປະເທດໄທ ໂດຍບໍ່ຖືກຕ້ອງຕາມລະບຽບກົດໝາຍໄດ້ 1 ຄັ້ງ.**

**- ສົມທົບກັບພະແນກສໍາມະໂນຄົວ, ພະແນກສືບສວນ-ສອບສວນ, ພະແນກຄຸ້ມຄອງຄົນ**

**ຕ່າງປະເທດ ກວດກາແກ້ໄຂຄົນຕ່າງປະເທດ ລັກລອບປອມແປງຂື້ນສຳມະໂນຄົວບໍ່ຖືກຕ້ອງຕາມລະ**

**ບຽບກົດໝາຍມີ 2 ກໍລະນີ.**

**+ ກໍລະນີ 1; ທ້າວ ຫງຽນວັນລ໋ອງ ອາຍຸ 54 ປີ, ເຊື້ອຊາດຫວຽດ, ສັນຊາດຫວຽດ, ປ້ອມ**

**ແປງຂື້ນສຳມະໂນຄົວລາວ 2 ຄັ້ງ; ຢູ່ເມືອງງອຍ ໃສ່ຊື່ລາວວ່າ ທ້າວ ບຸນໄຊ ວົງຄໍາໄຊ ແລະ ຂື້ນຢູ່ເມືອງນ້ຳບາກໃສ່ຊື່ວ່າ ທ້າວ ດວງຈັນ ບຸນສະຫວັດ, ຜູ້ກ່ຽວໃຊ້ເງີນຈຳນວນ 20.000.000 ກີບ ຈ້າງຄົນລາວເປັນຜູ້ແລ່ນວິ້ງເຕັ້ນຂື້ນສຳມະໂນ, ເຊິ່ງມີຜູ້ຖືກຫານັບທັງເຈົ້າໜ້າທີ່ ແລະ ການຈັດຕັ້ງບ້ານມີ 9 ຄົນ, ຍິງ 1 ຄົນ.**

**+ ກໍລະນີ 2; ທ້າວ ປານັດ ແລະ ທ້າວ ດົນລະວີ ເຊຶ້ອຊາດໄທ, ສັນຊາດໄທ ຂື້ນສຳມະໂນຄົວ**

**ຢູ່ເມືອງຫຼວງພະບາງ .**

* ບັນຫາທີ 2**,** ວຽກງານໂຄງການຄຸ້ມຄອງພົນລະເມືອງດ້ວຍລະບົບທັນສະໄໝ

ແລະ ຜົນຄືບໜ້າ.

**ແຂວງພວກເຮົາໄດ້ຮັບການຕອບສະໜອງ ຈາກເຈົ້າຂອງໂຄງການກໍ່ຄືກົມຄຸ້ມຄອງສຳມະໂນ**

**ຄົວ-ກໍ່ສ້າງຮາກຖານ, ມີຄວາມຄືບໜ້າໃນການຈັດຕັ້ງປະຕິບັດຄື:**

1. **ໄດ້ຮັບພາຫະນະ ລົດຕູ້ 12 ບ່ອນໜັ່ງ 1 ຄັນ ແລະ ທຶນກໍ່ສ້າງສ້ອມແປງພື້ນຖານໂຄງລ່າງ**

**ຫ້ອງຮອງຮັບຕິດຕັ້ງເຄື່ອງເຕັກນິກຈຳນວນໜຶ່ງ, ປະຈຸບັນໄດ້ສຳເລັດການກໍ່ສ້າງ, ສ້ອມແປງຢູ່ 13 ຈຸດທົ່ວແຂວງ, ຄາດກະວ່າໃນທ້າຍເດືອນ 6 ປີ 2013ທາງບໍລິສັດ ຜູ້ຮັບເໝົາກໍ່ສ້າງສ້ອມແປງ ຈະມອບໃຫ້ກອງບັນຊາການແຂວງ, ແຂວງມອບໃຫ້ເມືອງ ນຳໃຊ້ເປັນທາງການ ພ້ອມກັບໂຄງການກໍ່ສ້າງຫໍມູນເຊື້ອ ແລະ ເຮືອນໝາວິຊາສະເພາະ.**

 **🟏 ຜູ້ແທນກອງປະຊຸມບັນດາ ປກສ ເມືອງ ອາດຈະຕັ້ງບັນຫາຖາມ ກ່ຽວກັບທຶນກໍ່ສ້າງພື້ນ**

**ຖານໂຄງລ່າງ, ຕາມແຈ້ງການຂອງກົມ 509 ໃຫ້ທຶນສະເລ່ຍຈຸດໜຶ່ງບໍ່ໃຫ້ເກີນ 7.140 $ ຖ້າບໍ່ພຽງພໍແມ່ນມອບໃຫ້ກອງບັນຊາການ ປກສ ທີ່ກ່ຽວຂ້ອງປະກອບສ່ວນຕື່ມ, ຖ້າວ່າຈະແບ່ງເອກະພາບກັນມີບາງຈຸດອາດຈະບໍ່ໄດ້ມີຫ້ອງຮອງຮັບ, ເພາະສະນັ້ນ ທາງກອງບັນຊາການຄະນະຈັດຕັ້ງປະຕິບັດໂຄງ**

**ການຂັ້ນແຂວງໄດ້ປຶກສາຫາລື ຄົ້ນຄ້ວາຫຼາຍລົບຫຼາຍຕ່າວ ແລະ ບໍ່ມີເງີນຮ່ວງໃດຈະຕື່ມ, ສະນັ້ນ: ຈຶ່ງນຳໃຊ້ຕາມວົງເງີນ ແລະ ຕາມສະພາບຕົວຈິງຂອງແຕ່ລະຈຸດ ເພື່ອເຮັດໃຫ້ມີຫ້ອງສາມາດຮອງຮັບຕິດຕັ້ງເຄື່ອງຄອມພີວເຕີ, ຈິ່ງຕົກລົງເປັນເອກະພາບຈຸດໃດທີ່ມີຫ້ອງແລ້ວແມ່ນສ້ອມແປງເອົາ, ຈຸດທີ່ບໍ່ທັນມີແມ່ນຕໍ່ເຕີມ ຫຼື ກໍ່ສ້າງໃໝ່ຕາມຄວາມເໝາະສົມ, ຄືເມືອງປາກແຊງກໍ່ສ້າງຫຼັງໃໝ່ມູນຄ່າ 200 ກວ່າລ້ານ, ເມືອງນານ, ເມືອງຈອມເພັດ, ເມືອງປາກອູ, ເມືອງພູຄູນ ແມ່ນຕໍ່ເຕີມ.**

1. **ດ້ານບຸກຄະລາກອນ, ໄດ້ສຳເລັດການຝຶກອົບຮົມພະນັກງານວິຊາການເຊິ່ງເປັນຕົວແທນ**

**ໃຫ້ ປກສ ແຂວງ ມີຈຳນວນ 41 ສ/ຫ, ຍິງ 14 ສ/ຫ, ກຳນົດ 04 ເດືອນໄດ້ຮັບການຢັ້ງຢືນ ຈາກຄະນະຮັບຜິດຊອບເປັນຢ່າງດີ, ປະຈຸບັນລໍຖ້າທາງກົມວິຊາສະເພາະ ແລະ ບໍລິສັດຮົວເວມາຕິດຕັ້ງເຄື່ອງເຕັກນິກຄາດກະວ່າທ້າຍປີ 2013 ຈະໄດ້ນຳໃຊ້ທົດລອງ.**

**II**. ຄຽງຂ້າງດ້ານດີ, ປາສະຈາກບໍ່ໄດ້ດ້ານອ່ອນຂໍ້ຄົງຄ້າງ.

1. **ການຈົດທະບຽນ, ຄຸ້ມຄອງປະຫວັດ ແລະ ອອກບັດປະຈຳຕົວປະຊາຊົນພົນລະເມືອງລາວຍັງບໍ່ທັນໄດ້ຄົບຖ້ວນ ແລະ ທົ່ວເຖິງ ໂດຍສະເພາະຢູ່ຊົນນະບົດຫ່າງໄກຊອກຫຼີກ, ຕາມລະບຽບກົດ**

**ໝາຍທະບຽນຄອບຄົວ, ພົນລະເມືອງລາວ, ຄົນຕ່າງດ້າວ ທີ່ຕັ້ງພູມລຳເນົາ ດຳລົງຊີວິດຢູ່ ສປປ ລາວ**

**ແລະ ໄດ້ຂື້ນທະບຽນສຳມະໂນຄົວຖືກຕ້ອງ ຢູ່ທ້ອງຖີ່ນໃດ ໃນເກນອາຍຸ15 ປີຂື້ນໄປຕ້ອງໄດ້ມີບັດປະ**

**ຈຳຕົວ ຜູ້ລະໜຶ່ງບັດ; ແຕ່ກົງກັນຂ້າມ ວຽກງານອອກບັດບໍ່ໄດ້ຈັດຕັ້ງໜ່ວຍເຄື່ອນທີ່ລົງສູ່ຮາກຖານ**

**ບ້ານປະຊາຊົນ, ຍ້ອນສາເຫດ.**

**-ປະຕິບັດຕາມ ທິດຊີ້ນຳຂອງທ່ານລັດຖະມົນຕີ ແລະ ແຈ້ງການ ຂອງກົມຄຸ້ມຄອງພົນລະ**

**ເມືອງ-ປກສ ບ້ານ ເລກທີ 311/ພມ -ປກສ-ບ, ລົງວັນທີ 01 / 02 / 2008; ບໍ່ໃຫ້ຈັດຕັ້ງເຄື່ອນໄຫວປຸກລະດົມຂົນຂວາຍປະຊາຊົນໄປອອກບັດ.**

**-ເນື້ອໃນແຈ້ງການວ່າ: ໃຫ້ພະແນກຄຸ້ມຄອງອອກບັດໃນທົ່ວປະເທດ ແກ້ໄຂອອກບັດປະຈຳ**

**ຕົວພົນລະເມືອງ ໃຫ້ແກ່ປະຊາຊົນຜູ້ທີ່ຈຳເປັນໃນການຮັບໃຊ້ວຽກງານນັ້ນກ່ອນ, ຈົນກວ່າໄດ້ເລື່ອມຈັດຕັ້ງປະຕິບັດ ໂຄງການອອກບັດປະຈຳຕົວໃໝ່ ດ້ວຍລະບົບທີ່ທັນສະໄໝແລ້ວຈຶ່ງຈະມີການປ່ຽນແທນ.**

 **ເພາະສະນັ້ນຈຶ່ງມີໂຕເລກຈຳນວນພົນລະເມືອງໃນເກນອາຍຸ 15 ປີຂື້ນໄປ ທົ່ວແຂວງມີ:**

 **266.351 ຄົນ, ຍິງ 137.709 ຄົນ, ໄດ້ຈົດທະບຽນປະຫວັດ-ອອກບັດປະຈຳຕົວດ້ວຍລະບົບຄອມພີວເຕີ ( ບໍ່ນັບບັດເຈ້ຍຂຽນດ້ວຍມືໃນເມື່ອກ່ອນ )ໄດ້ພຽງແຕ່ 47.051 ຄົນ, ຍິງ 22.115 ຄົນ, ດັ່ງນັ້ນບໍ່ທັນໄດ້ເຮັດບັດມີ ຈໍານວນ 219.297 ຄົນ.**

**2. ການອອກບັດປະຈຳຕົວ ດ້ວຍລະບົບຄອມພີວເຕີ ກໍ່ຍັງບໍ່ທັນມີປະສິດທິຜົນເທົ່າທີ່ຄວນ**

**ເພາະວ່າມັນພີມດ້ວຍຄອມພີວເຕີເທົ່ານັ້ນຍັງບໍ່ທັນສາມາດກວດສອບ, ບໍ່ທັນເຊື່ອມຕໍ່ລະຫວ່າງແຂວງ**

**ກັບທ້ອງຖີ່ນ, ເວົ້າລວມແລ້ວຄຸນນະພາບຂອງບັດຍັງບໍ່ທັນຮັບປະກັນ, ມີການເຊື່ອມຄຸນ, ຕົວໜັງສື**

**ລອກ ແລະ ບັດແຕກຫັກໄວ ສັງລວມແລ້ວຄຸນນະພາບຍັງຕໍ່າ.**

1. **ພະນັກງານວິຊາການບາງສະຫາຍບາງຄັ້ງການປະຕິບັດໜ້າທີ່ວຽກງານ, ບໍ່​ເອົາ​ໃຈ​ໃສ່​ເທົ່າທີ່**

**ຄວນ ຕາມລະບຽບຫຼັກການ, ເປັນຕົ້ນການ​ກວດກາ ສຳພາດປະຫວັດ, ຊຳນິຮູບປະພັນ, ການກວດກາຂໍ້ມູນເຂົ້າລະຫັດພີມບັດ, ຕີລາຄາຈຳແນກບໍ່ລະອຽດສັດເຈນ ສະນັ້ນ: ຈຶ່ງເປັນສາເຫດເຮັດໃຫ້ ປະຊາ**

**ຊົນຈຳນວນໜຶ່ງ ສວຍໂອກາດ ປອມແປງວັນເດືອນປີເກີດ, ຊື່ນາມສະກຸນ ແລະ ອື່ນໆ ຕາມລຳພັງໃຈ.**

**( ເພາະວ່າຕົ້ນຕໍແມ່ນອິງໃສ່ສໍາມະໂນຄົວເປັນຫຼັກ, ບໍ່ຮູ້ຂໍ້ມູນວ່າການຂື້ນສຳມະໂນຄົວບໍ່ຖືກ**

**ຕ້ອງ, ມີບາງກໍລະນີໄດ້ເຮັດບັດໄປແລ້ວຈຶ່ງຮູ້ນຳຫຼັງເປັນຄົນຕ່າງປະເທດ ຄື:ຄົນໄທ 2 ຄົນ ຊື່ ທ. ປານັດ ແລະ ທ. ດົນລະວີ ).**

**4. ມີພະນັກງານບາງສະຫາຍ, ນັບທັງຢູ່ພາຍໃນຫ້ອງວິຊາສະເພາະ ແລະ ຢູ່ຫ້ອງອື່ນ, ມີແນວຄິດສວຍໃຊ້ໜ້າທີຕຳແໜ່ງ, ( ມືທີ່ສອງ, ແລ່ນຊິບປິງເອກະສານບັດ ) ໃຫ້ແກ່ພີ່ນ້ອງ,ໝູ່ຄູ່ພັກພວກ ແລະ ຄົນລຶ້ງເຄີຍ, ແລ້ວມາຊູຊີພະນັກງານວິຊາການເຮົາ,**

**- ຍິ່ງໄປກວ່ານັ້ນຍັງມີ ພະນັກງານ ສ/ຫ ໜຶ່ງ ຊັ້ນຮ້ອຍໂທ ຢູ່ຫ້ອງສັນຕິບານ ມາເວົ້ານຳອ້າຍນ້ອງວິຊາການອອກບັດ ຖ້າເຮັດບັດໃຫ້ ້ທ້າວ ບຸນໄຊ ວົງຄຳໄຊ ( ຫງຽນວັນລ໋ອງ ) ໄດ້ຈະເອົາເງີນໃຫ້**

**ຈຳນວນ 5.000.000 ກີບ.**

ພາກທີ **II**

​ແຜນ​ສືບ​ຕໍ່​ຈັດຕັ້ງປະຕິບັດ ​ໃນປີ 2013

 **⮚ ​ໂດຍ​ປະຕິບັດຕາມ​ເນື້ອໃນກອງປະຊຸມຊຸດນີ້ ຂ້າພະເຈົ້າຈະນຳເອົາທິດ​ທາງ​ແຜນການ ໂຂງເຂດວິຊາສະເພາະໄປຈັດຕັ້ງປະຕິບັດ, ​ຜັນຂະຫຍາຍໃຫ້ໄດ້ຮັບຜົນດີ, ໂດຍເລັ່ງໃສ່ສຶກສາອົບຮົມການ**

**ເມືອງແນວຄິດພະນັກງານເປັນປົກກະຕິຕໍ່ເນື່ອງ, ເອົາໃຈໃສ່ໄກ້ສິດຕິດແທດ, ຕິດພັນກັບວຽກງານຕົວຈິງ, ຊຸກຍູ້ສົ່ງເສີມພະນັກງານ ແນະນຳບຳລຸງວິຊາສະເພາະ, ຍົກລະດັບທາງດ້ານວິຊາການໃຫ້ສູງເພື່ອ**

**ຮອງຮັບວຽກງານທັນສະໄໝໃນສະເພາະໜ້າ ແລະ ຍາວນານ, ຮຽນຮູ້ພາສາຕ່າງປະເທດ, ລະບົຄອມ**

**ພີວເຕີ, ເຕັກນິກວິຊາສະເພາະ, ຮຽນຮູ້ດ້ານການເມືອງ ແລະ ກົດໝາຍ ຕາມເງື່ອນໄຂຕົວຈິງຂອງແຕ່**

**ລະບຸກຄົນເພື່ອສ້າງພະນັກງານສືບທອດປ່ຽນແທນ.**